Marģers Vestermanis

Marģers Vestermanis (dzimis  Rīgā) ir Latvijas ebreju vēsturnieks, muzeja "Ebreji Latvijā" dibinātājs un bijušais direktors.
Latvijas vēsturnieku komisijas loceklis.

 Biogrāfija 
Dzimis 1925. gadā Rīgā kā jaunākais no trim bērniem vācvalodīgā ebreju ģimenē. Mācījās Rīgas pilsētas 10. vācu pamatskolā Strēlnieku ielā (līdz 1933. gadam), pēc tam — ebreju privātģimnāzijā Ezra. Ieguva ebreju reliģisko izglītību, skolas laikā mācījies kopā ar Valentīnu Freimani. 1941. gadā pēc Latvijas vācu okupācijas tika ieslodzīts Rīgas geto, kur viņš strādāja par namdara palīgu, palīdzot pretestības kustībai geto iekšienē. Vēlāk atradās Mežaparka koncentrācijas nometnē, no 1943. gada novembra — Dundagas koncentrācijas nometnē. Bēga ieslodzīto nāves marša uz Liepāju laikā Ugāles apkārtnē un pievienojās Alfrēda Veismaņa vadītajiem padomju partizāniem. Vienīgais no visas ģimenes izdzīvoja holokaustā — pārējie radinieki tika nogalināti Rumbulas masu slaktiņos.Margers Vestermanis: Versuch einer Selbstbiographie. In: Shalom. Das europäische jüdische Magazin, Heft Herbst 2000, abgerufen am 1. Mai 2014Datenblatt mit den Metadaten zur Aufnahme eines Interviews mit Marģers Vestermanis im Jahre 1998

Pēc kara Marģers Vestermanis studēja vēsturi Latvijas Universitātē, 1949. gadā viņš apprecējās ar ārsti Havu (Ievu), dzimušu Šneuru. Strādāja Latvijas Valsts vēstures arhīvā, pētīja Latvijas ebreju vēsturi un Atmodas kustības laikā 1989. gadā nodibināja muzeju "Ebreji Latvijā".
Pēc Latvijas neatkarības atjaunošanas 1998. gadā viņš tika iecelts par Latvijas vēsturnieku komisijas locekli, kura pēta nacistu okupācijas un holokausta laiku.

 Darbi 
M. Vestermanis ir publicējis vairākas grāmatas un zinātniskus rakstus par ebreju un holokausta vēsturi Latvijā.
Scenārija autors vai zinātniskais konsultants režisora Rodrigo Rikarda 1999. un 2000. gadā uzņemtajām dokumentālajām filmām "Mīli savu tuvāko", "Žanis un citi", "Glābēji un izglābtie".

 Apbalvojumi un pagodinājumi 
 Latvijas Zinātņu akadēmijas goda doktors
 Triju Zvaigžņu ordenis, V šķira (2006)
 Herberta Samuela balva par iecietību (2007)Nadja Cornelius «Ein seltener Mensch». Lettland: Der jüdische Historiker Margers Vestermanis erhielt Herbert-Samuel-Preis in Riga 01.03.2007
 Austrijas holokausta upuru piemiņas dienesta balva (2015)
 Valsts prezidenta Cildinājuma raksts (2020)
 Latvijas Republikas Ministru kabineta balva (2025)
 Atsauces 

Kategorija:Latvijas ebreji
Kategorija:Latvijas vēsturnieki
Kategorija:Ebreju vēsturnieki
Kategorija:Latvijas PSR vēsturnieki
Kategorija:Latvijas goda doktori
Kategorija:Latvijas Zinātņu akadēmijas goda doktori
Kategorija:Triju Zvaigžņu ordeņa kavalieri
Kategorija:Rīgā dzimušie
Kategorija:Simtgadnieki